માંધાતાસિંહજીના લલાટે વૈદિક ઋચાઓ અને મંત્રોચ્ચાર સાથે, ગંગા, યમુના,કાવેરી, માનસરોવર, નર્મદા, સિંધુ, સરસ્વતી, ગોમતી, સાબરમતી, મચ્છુ, તાપી સહિત અનેક પવિત્ર નદીઓમાંથી લાવવામાં આવેલા જળ તથા (૧) ગીરનાર અંબાજી પર્વત (૨) સોમનાથ ત્રિવેણી સંગમ (૩) દ્વારકા ત્રિવેણી સંગમ (૪) ગોમતીજી નદીના બન્ને કિનારા (૫) સોમનાથ સમુદ્રમાંથી (૬) વાલ્મિકી ગૃહ આશ્રમ (૭) રાજકોટના લાલપરી રાંદરડા તળાવ ઉપરાંત રથના પૈડાથી નીકળેલી , ગૌશાળા, રાજમહેલ, પીપળાના વૃક્ષની અને હાથીએ દાંતથી ઉખાડેલી માટી તેમજ આશરે ૧૦૦ ઔષધિ વૃક્ષોના મૂળિયા વગેરેથી પરંપરાગત રીતે અભિષેક કરાયો ત્યારે ઈતિહાસ જાણે જીવંત બન્યો હતો.